Henning Christophersen
Store norske leksikon,Historie,Norsk og nordisk historie,Danmarks historie,Danmarks samtidshistorie
Henning Christophersen var en dansk politiker (Venstre), utdannet cand.polit. Henning Christophersen var partiformann i Venstre 1978–1984. Han var medlem av Folketinget 1971–1984 og gruppefører for Venstre 1979–1982.
Henning Christophersen var utenriksminister i Danmark 1978–1979 (i Anker Jørgensens regjering) og visestatsminister og finansminister 1982–1984 (i Poul Schlüters regjering). Størst spor etter seg gjorde han som medlem av Europakommisjonen 1985–1995 Han var fra 1992 kommisjonens visepresident og arbeidet blant annet med utviklingen av den felles valuta og åpningen mot de nye potensielle medlemslandene i Øst-Europa. Etter at han gikk av i 1995, arbeidet han i næringslivet og som selvstendig konsulent i EU-spørsmål. Henning Christophersen har gitt uttrykk for sin liberale grunnholdning i bøkene En udfordring for de liberale (1972) og Tanker om Danmark i det nye Europa (1989). Les mer i Store norske leksikon Danmarks samtidshistorie Eksterne lenker Henning Christophersen i Dansk biografisk leksikon